UCL: Juventus għadhom biċ-ċans kontra Porto FC Porto ………2 Juventus ………1 Juventus marru għand Porto u sfaw megħluba bl-iskor ta' 2-1 iżda xorta waħda għadhom biċ-ċans li jikkwalifikaw hekk kif il-goal ta' Federico Chiesa tmien minuti mit-tmiem kien wieħed kruċjali. Wara biss 63 sekonda, il-Portugiżi fetħu l-iskor minn Mehdi Taremi wara li approfitta minn żball ta' Rodrigo Bentacour. Imbagħad 19-il sekonda mill-ftuħ tat-tieni taqsima, Porto rduppjaw minn Moussa Marega. Il-goal ta' Chiesa kien nifs ġdid għall-Bianconeri li b'rebħa ta' 1-0 jew inkella rebħa b'differenza ta' żewġ goals ikunu huma li jaqtgħu l-passaġġ għal mal-aħħar tmienja. It-tieni leg se jintlagħab fid-9 ta' Marzu.